**Beszámoló a Család-és Gyermekjóléti Központ tevékenységéről a 2018.évre vonatkozólag ÁSVÁNYRÁRÓ településen**

A Mosonmagyaróvári Család- és Gyermekjóléti Központ személyes gondoskodást nyújtó, gyermekjóléti alapellátásokat és szociális alapszolgáltatást végző intézmény. Célunk, hogy a szolgáltatásunkat igénybe vevő gyermekek, felnőttek, családok részére magas szakmai színvonalú ellátást nyújtsunk.

A járásszékhelyen kötelező feladatellátásában működő Család és Gyermekjóléti Központ kiemelt feladata az észlelő és jelzőrendszer működtetése, a gyermekvédelmi rendszerben szereplők munkájának összehangolása.

A feladatellátás első lépcsőfoka a Család- és Gyermekjóléti Szolgálat, mely valamennyi településen elérhető a lakosság számára. A Család- és Gyermekjóléti Szolgálat keretén belül a családsegítők napi szinten szoros szakmai kapcsolatban vannak a Család- és Gyermekjóléti Központban dolgozó esetmenedzserekkel. A Család- és Gyermekjóléti Szolgálat feladata az, információnyújtás, hivatalos ügyek intézése, prevenciós szolgáltatások, tanácsadások szervezése a településen élők számára.

A településen a Család-és Gyermekjóléti Szolgálat által gondozott személyek száma 2018. évben:

Szakmai tevékenység összesített száma: 136 alkalom (Ez a szám a családlátogatásokat, tanácsadásokat, segítő beszélgetést, egyéb ügyintézést jelent.)

Szolgáltatásban részesülők száma: 39 fő

Alapgondozásba vett személyek száma: 22 fő 5 család

Egyszeri segítséget kért személyek száma: 24 fő 19 család

Rendszeres gyermekvédelmi kedvezményben részesülők száma: 31 fő

Gyermekétkeztetésre jogosultak száma: 188 fő

Gyermekétkeztetést ténylegesen igénybe vevők száma: 137 fő

A Család- és Gyermekjóléti Központban dolgozó esetmenedzserek, a feladatellátás következő szintjén segítik a Járási Gyámhivatal munkáját, a megalapozott pontos, naprakész adminisztráció előkészítésével a gyermekek védelme érdekében.

Az esetmenedzserek havi szinten látogatják az érintett családokat a településen.

**A településen a hatósági intézkedések száma az alábbiak szerint alakult a 2018-as évben:**

|  |  |  |
| --- | --- | --- |
|  | **Hatósági intézkedés típusa** | **A hatósági intézkedéssel érintett gyermekek száma** |
| **1** | védelembe vett | **6** |
| **2** | családba fogadott | **2** |
| **3** | nevelésbe vett | **-** |
| **4** | ideiglenes hatállyal elhelyezett | **-** |
| **5** | utógondozott | **-** |
| **6** | egyéb, egyszeri esetekben | **-** |
| **7 (1-6)** | **Összesen:** | **8** |

A gyámhatósággal, a családsegítővel és a jelzőrendszer tagjaival az együttműködés jónak mondható, heti ill. havi szinten történik a kapcsolatfelvétel. Ez nagyban megkönnyíti a terepen végzett munkát, valamint az adminisztrációt és a javaslattételt is.

Család- és Gyermekjóléti Központ kötelező feladatainak egyike a speciális szolgáltatások nyújtása. A településről az igénybe vevők száma az alábbiak szerint alakult a 2018-as évben:

Jogi tanácsadás: 2 fő vette igénybe 2 alkalommal

Pszichológiai tanácsadás: 8 fő vette igénybe 23 alkalommal

Napközbeni gyermekfelügyelet: -

Gyermekek Átmeneti Otthona szolgáltatás: -

DrogPont Szenvedélybetegeket Segítő szolgáltatás: 4 fő vette igénybe 48 alkalommal

Családterápia: -

Kapcsolattartási ügyelet: -

Készenléti telefon: -

A településen az esetek száma a 2018-as évben folyamatosan emelkedő tendenciát mutat, mind az egyszeri, mind az együttműködési megállapodást/alapgondozást igénylő családok esetén. Ez nagyon nagy arányban az ország más részéből érkező, ide költöző családokat érinti. A jelzőrendszeri tagokkal a kapcsolatot a családsegítő rendszeresen tartja, együttműködésük jó. A polgármesteri hivatalban minden szükséges segítséget megkap a családsegítő a leghatékonyabb munkavégzéshez.

Köszönjük a támogatást!